|  |  |  |
| --- | --- | --- |
| Titel **QR-kode**  Fører til posten i mitCFU | Vagabond | QR Kode |
| Tema: | Filmfortælling |
| Fag: | Dansk |
| Målgruppe: | 2.-4. klasse |
|  |  |
| **Bilag**  **Elevark** | **Animationsfilm**, afgangsfilm fra Animationsværkstedet i Viborg, 2015  Spilletid 7:24 min.  Filmen er en stemningsfuld animationsfilm om venskab og sammenhold og om at bryde ud af en trist dagligdag og opdage nye verdener.  Filmen er en enstrenget filmfortælling med en enkel fremadskridende handling, der er er velegnet til undervisningsforløb i faget dansk på 2.- 6. klassetrin. Filmens billedside er præget af klassiske filmiske virkemidler kombineret med en stemningsfuld brug af farver. Filmens lydside er beskrivende og stemningsfuld. Den fungerer som en udtryksfuld lydkulisse, der kombinerer lydeffekter, musik og den menneskelige stemme, hvor personerne ”taler” i lyde uden forståelige ord.  Den pædagogiske vejledning lægger især op til, at eleverne arbejder med filmfortællingen, dens tema, struktur og handlingsgang. Den indeholder et bilag med 18 skærmbilleder fra filmen i en papirudgave (Elevark) og de samme skærmbilleder i en digital udgave  <https://goo.gl/QtkXZF>  Skærmbillederne i den digitale udgave kan downloades og benyttes i forskellige programmer, der kan anvendes til at genskabe/remediere filmfortællingen.    *Alle billeder er hentet fra filmen*  **Faglig relevans/kompetenceområder**  I denne pædagogiske vejledning er der fokus på kompetenceområderne **Fremstilling** og **Fortolkning.** Centralt i arbejdet er:  Eleven udtrykker sig i skrift, tale, lyd og billede i velkendte faglige situationer, herunder især  Eleven kan udarbejde multimodale æstetiske og faglige tekster  Eleven forholder sig til velkendte temaer i eget og andres liv gennem undersøgelse af litteratur og andre æstetiske tekster, herunder især  Eleven udtrykker sin tekstforståelse ved at skifte fra en udtryksform til en anden  Eleven kan undersøge virkemidler.  **Ideer til undervisningen**  **Før filmen vises**  Forbered eleverne på, at de skal arbejde med den korte animationsfilm ”Vagabond”. Kom ind på, hvad der kendetegner en animationsfilm.  Kom desuden ind på, at eleverne skal se og gense filmen flere gange for at blive klogere på selve filmen og for at lære om filmens sprog og virkemidler.  **Vis filmen et par gange**  Vis filmen første gang uden afbrydelser og tal efterfølgende om, hvad eleverne umiddelbart synes om filmen, dens handling, miljø og karakterer. Er der noget der undrer dem?  Bed eleverne om - inden filmen vises anden gang - især at lægge mærke til filmens handlingsgang. Hvordan begynder den? Hvad driver handlingen frem? Hvad sker der? Hvordan slutter den?  **Efter seningen**  Inddel klassen i makkerpar eller evt. i 3-mandsgrupper.  Eleverne kan nu i makkerpar arbejde med at remediere/genskabe det vigtigste i filmfortællingen og i handlingsforløbet ved hjælp af skærmbilleder fra filmen. Her kan eleverne både arbejde med papirudgaven af skærmbillederne eller skærmbillederne i den digitale udgave.  Hvis eleverne skal arbejde med papirudgaven af skærmbillederne skal skærmbillederne fra bilaget printes ud i farver, så hvert makkerpar har et eksemplar af siden.  Bed derefter eleverne om at vælge de fx 7 eller 9 skærmbilleder ud, som til sammen bedst dækker fortællingen.  Billederne skal klippes ud og lægges i kronologisk rækkefølge, så første billede knytter sig til fortællingens begyndelse, de næste billeder til de væsentligste hændelser i fortællingen og det sidste billede til filmens slutning.  Billederne kan derefter fx klistres i den rigtige rækkefølge på en lang papirstrimmel, som hænges op på klassens opslagstavle.  Eleverne kan derefter på tur fremlægge filmfortællingen, mens de støtter sig til billederne på deres billedstrimmel. Kom ind på ligheder og forskelle i de forskellige makkerpars valg. Hvis der er store indholdsmæssige forskelle i fortolkningerne af filmfortællingen, er det måske en god idé at se filmen igen og hæfte sig ved forskellene og evt. justere opfattelserne. Kom desuden ind på de udvalgte billeders virkemidler, hvor det er naturligt i fremlæggelserne. Det vil dog være en god ide på et tidspunkt i forløbet at hæfte sig ved brugen af lys og farver.    Hvis eleverne skal arbejde med den digitale udgave af skærmbillederne, kan eleverne genskabe/remediere filmfortællingen i programmer som fx Slidemaker og Tubestory. Nogle af disse programmer rummer desuden mulighed for, at eleverne kan producere en lydside til deres billedfortælling. Hvis det er muligt, kan eleverne evt. arbejde med at skabe samme stemning som i filmen eller måske skabe en dialog eller en fortællestemme.   |  |  |  | | --- | --- | --- | |  |  |  | |  |  |  | |  |  |  | |  |  |  | |  |  |  | |  |  |  | | |